**Yhteistyöryhmän 2. kokous**

Microsoft Teams -kokous

Keskiviikko 1.12.2021 klo 9.00-11.00

**Osallistujat:**

|  |  |
| --- | --- |
| Juhani Damski, YM, pj.  Tiina Fiskaali, Teknologiateollisuus ry  Juha Haataja, OKM  Harri Hakaste, YM  Jarmo Heinonen, Business Finland  Kari Herlevi, Sitra  Johanna Kohl, Luke Oy  Tuovi Kurttio, Pääkaupunkiseudun kierrätyskeskus  Paula Laine, Ilmastorahasto Oy  Tarja Laitinen, VTT Oy  Juha Laurila, Rakennusteollisuus RT ry  Otto Lehtipuu, YTP ry  Ilona Lundström, TEM  Taina Nikula, YM | Jussi Nikula, WWF  Marja Ola, Kaupan liitto  Anna-Maija Pajukallio, YM  Miira Riipinen, Kuntaliitto  Jyri Seppälä, Syke  Heikki Sorasahi, YM, siht.  Sari Tasa, TEM  Pia Vilenius, Kemianteollisuus ry  Aaron Vuola, Metsäteollisuus ry  Saku Vuori, GTK  **Muut:** Karoliina Kinnunen-Mohr ja Kristiina Markkanen, Kaskas Media Oy |

**Muistio**

**1. Kokouksen avaus**

Puheenjohtaja Juhani Damski avasi kokouksen klo 9.01.

**2. Edellisen kokouksen muistiinpanot**

Hyväksyttiin edellisen kokouksen [kokousmuistiinpanot](https://tila.tiimeri.fi/sites/vn-kiertotalous/Tiedostot/2021%20Kiertotalousohjelman%20toteutus/Yhteistyöryhmän%20kokoukset/2.%20kokous%201.12.2021/Liite%201.%20Kokousmuistiinpanot%20(1.%20kokous%2016.9.2021).docx?web=1).

**3. Tilannekatsaus kiertotalousteemoihin**

Kokouskansiossa on [pp-kooste toimien tilanteesta](https://tila.tiimeri.fi/sites/vn-kiertotalous/_layouts/15/WopiFrame.aspx?sourcedoc=%7b74410894-A428-4CC3-B6F4-D11A075DF7FE%7d&file=Liite%202.%20Kiertotalousohjelma%20tilanne%20(24.11.2021).pptx&action=default).

Kiertotalousohjelman toimenpiteistä: (Taina Nikula, Sari Tasa)

* **Vähähiilisen kiertotalouden sopimus- ja skenaariotyön** toimijakohtaiset keskustelut etenevät. Syke tekee joulukuuhun asti suunnitelmaa Suomen materiaalivirta-analyysin päivittämisestä ja skenaariotyön toteuttamisesta 2022 alusta alkaen.
* Alustavissa keskusteluissa ja suunnitteilla on myös **Kiertotalouden Design-ohjelma**. Tavoitteena yrityksille suunnittu kiertotalouden design-periaatteiden ja liiketoimintamallien sparraus- ja koulutusohjelma.
* **Osaaminen ja koulutus** nostetaan keskusteluissa usein merkittäväksi asiaksi, mutta Kiertotalousohjelman kannalta teemaan on hankala päästä käsiksi. Seuraavat strategiset toimet ovat vielä hakusessa, joten avaukset ja ehdotukset ovat tervetulleita.

Kiertotalouden **EU-asioista:** (Anna-Maija Pajukallio)

* Kertakayttömuovidirektiivi on lähdössä lausunnoille ensi vuonna.
* Komission pöydällä parhaillaan lukuisia kiertotalouden toimintasuunnitelman asioita, mm. akkuasetus, pop-asetus (säädetään raja-arvoista, joilla vaikutusta materiaalien kierrätykseen), sekä jätteensiirtoon liittyviä uudistuksia.
* Komission taksonomian pohjalta tullaan antamaan delegoituja säädöksiä, tästä keskusteltu mm. eduskunnassa ilmaston osalta.
* Kiertotalouden osalta mm. kestävään tuotepolitiikkaan liittyviä aloitteita tulossa jäsenmaiden käsittelyyn toista kymmentä vuonna 2022. Komissio laittamassa isoa vaihdetta silmään kiertotalouden toimeenpanon osalta.

Kiertotalous ja elämänlaatu –aiheinen **strateginen Life-hanke** on alustavissa keskusteluissa. Hanke voisi mahdollisesti käynnistyä 2024 tai 2025, mutta edellyttää huolellista valmistelua ja fokusointia. Tähän liittyvä suunnittelutyöpaja järjestetään aamupäivällä 8.12.

YTP on teettänyt **käyttöosuus-/sekoitevelvoitteista selvityksen**, joka julkistetaan [webinaarissa aamulla tiistaina 14.12](https://ytpliitto.fi/kayttoosuusvelvoite-kierratyksen-edistajana-uhka-vai-mahdollisuus/).

**Ilmastorahasto** on tehnyt kaksi kiertotalouteen suoraan liittyvää rahoituspäätöstä Magsortille (uusien teräshiilikuonakasojen parempi hyödyntäminen), sekä Betolarille (sivuvirtojen data-alustan kaupallistaminen). Näiden lisäksi näköpiirissä on muita lupaavia kiertotalouscaseja mm. muovien ja jätteiden käsittelyyn liittyen.

*Jarmo Heinonen* antoi tilannepäivityksen **Business Finlandin RRF-rahoituskokonaisuudesta**. Esimerkiksi kierrätys- ja uudelleenkäyttöinvestointihaun takaraja on 15.12.2021. Tiedossa oleva kokonaiskanta (=kuinka paljon rahoitusta tullaan hakemaan) on 120 M€:n luokkaa.

**4. Tiekartta- ja ohjelmatyö sektoreilla**

*Tiina Fiskaali* esitteli [Teknologiateollisuus ry:n kiertotalouden tiekarttatyötä](https://tila.tiimeri.fi/sites/vn-kiertotalous/Tiedostot/2021%20Kiertotalousohjelman%20toteutus/Yhteistyöryhmän%20kokoukset/2.%20kokous%201.12.2021/Teknologiateollisuuden%20tiekarttatyö.pptx?web=1).

*Juha Laurila* esitteli Rakennusteollisuus ry:ssä valmisteilla olevaa [Kestävän rakentamisen toimenpideohjelmaa](https://tila.tiimeri.fi/sites/vn-kiertotalous/Tiedostot/2021%20Kiertotalousohjelman%20toteutus/Yhteistyöryhmän%20kokoukset/2.%20kokous%201.12.2021/Kestävän%20rakentamisen%20toimenpideohjelma.pptx?web=1). Nostoja keskustelusta:

* Huomautettiin, että toistaiseksi kiertotalouskeskustelussa ja ohjelmissa keskitytään kivoihin asioihin. Tavoitteeksi tulisi asettaa myös luonnonvarojen kokonaiskulutuksen vähentäminen. Ylikuluttavien rakenteiden purkaminen (esim. haitalliset tuet ja luonnonvaraverot) tulisi pitää mukana keskusteluissa ja keinoina ylikulutuksen vähentämiseen.
* Hankintaosaamiskeskus KEINO on mielellään mukana kira-alan kiertotaloutta tukevien julkisten hankintojen ja kilpailutusten kehittämisessä.

**5. Kiertotalous ja digitalisaatio**

*Sari Tasa* esitteli [digitalisaatio ja kiertotalous- teemaan valmisteilla olevia toimenpiteitä](https://tila.tiimeri.fi/sites/vn-kiertotalous/Tiedostot/2021%20Kiertotalousohjelman%20toteutus/Yhteistyöryhmän%20kokoukset/2.%20kokous%201.12.2021/TEM_kiertotalouden_digi_%20ja_ekosysteemit_koordinatioryhma%20011221st.pdf?web=1).

TEM on kilpailuttanut aiheesta esiselvitystyyppisen hankkeen, jonka toteuttajaksi on valittu Motiva Services Oy:n vetämä konsortio. Tavoitteena on luoda kunnon tilannekuva kiertotalouden digitalisaatiosta ja sitä tukevasta hautomotoiminnasta. Lisäksi työssä katsotaan tavoitearkkitehtuuria ja tarvittavia palasia kiertotalouden digitalisaation sekä sitä tukevan hautomotoiminnan kehittämiseksi.

**6. Viestintästrategia**

*Karoliina Kinnunen-Mohr*, Kaskas Media Oy, esitteli [alustavia havaintoja ohjelman viestintästrategian laadinnasta](https://tila.tiimeri.fi/sites/vn-kiertotalous/Tiedostot/2021%20Kiertotalousohjelman%20toteutus/Yhteistyöryhmän%20kokoukset/2.%20kokous%201.12.2021/Liite%203.%20Kiertotalousohjelma_Viestinnän%20infra_yhteistyöverkoston%20kokous_211201.pdf?web=1).

Keskustelua käytiin kahdesta kysymyksestä, nostoja alla:

**1. Onko [viestintä]kanavien kärkenä ohjelman toimenpiteiden seuranta vai kiertotalouden edistymisen seuranta?** Nostoja keskustelusta:

* + - On tärkeä viestiä myös luonnonvarojen käytön kestävyydestä. Kiertotalous tulisi asettaa ylikulutuksen purkamisen kontekstiin. Tarvitaan kuva siitä mikä on luonnonvarojen kulutuksen tilanne ja minne tulisi päästä.
    - Viestinnän tulisi lähteä ohjelman viestinnästä ja toimenpiteistä, mutta palvelee lopulta koko Suomea.
    - Positiivinen viestintä järkevämpää, ei ongelmat edellä. Kiertotaloudesta tullut iso termi ilmastonmuutoksen ja luonnon monimuotoisuuden rinnalle. Kiertotalous ei välttämättä aina tue kestävää kehitystä.
    - Ohjelman tulisi olla viestinnän ytimessä: terävä kärki siitä mitä Suomessa tehdään Kiertotaloudessa. Samalla kyseessä kansallinen ohjelma, tietynlainen näyteikkuna.

**2. Miten ohjelman viestinnässä huomioidaan kansalaiset?** Nostoja keskustelusta:

* + - Tavoitteiden saavuttaminen vaatii tiettyjen toimialojen sitoutumista asian edistämiseen. Kuluttajien aktivointi on täysin toisenlainen kysymys: miten saadaan elämään kiertotalouselämää? Tokihan yhtenä toimenpiteenä voi olla jokin kansalaiskampanja, mutta ei isona kärkenä. Kuntalaiset ovat kuntien kohderyhmää, ehkei suoraan ohjelman kohderyhmää.
    - Viestinnällä mahdollisuus tavoittaa kohderyhmiä asiantuntijoita laajemmin. Kansalaisia ei kannata sulkea pois, muttei asettaa pääfokukseen.
    - Kansalaisten kannalta ei ole kiinnostavaa jos ”mahdottomuus vyöryy päälle”, pystyttävä löytämään positiivinen klangi, mutta toisaalta pystyä rehellisesti viestimään haasteesta ja mahdollisuuksista.

Karoliina Kinnunen-Mohr summasi viestintäkeskustelun helpottavan paljon viestinnän rajaamista. Viestinnän pääfokus asetetaan ohjelman toimenpiteiden seurantaan. Kansalaiset ovat ohjelman viestinnän välillisenä kohderyhmänä esim. median kautta tai ”puhuvien päiden” kautta.

**7. Kokouksen päättäminen**

Puheenjohtaja Juhani Damski päätti kokouksen klo 11:00.